नृत्य सांस्कृतिक कला केन्द्रको २५ औँ जन्मजयन्ती
नेपाली कांग्रेसका नेता तथा पूर्वउपप्रधानमन्त्री प्रकाशमान सिंहले नेपालमा सङ्घीयता अतिआवश्यक भएकाले राज्यपुनसंरचना भएको बताउनुभएको छ ।
गोरखापत्र अनलाइनकाठमाडौँ, फागुन १४ गते । नेपाली कांग्रेसका नेता तथा पूर्वउपप्रधानमन्त्री प्रकाशमान सिंहले नेपालमा सङ्घीयता अतिआवश्यक भएकाले राज्यपुनसंरचना भएको बताउनुभएको छ । शनिबार यहाँस्थित नृत्य सांस्कृतिक कला केन्द्रको २५ औँ जन्मजयन्तीको उपलक्ष्यमा आयोजित कार्यक्रममा उहाँले सो धारणा राख्नुभएको हो ।उहाँले नेपालमा सङ्घीयता शिशु भएकाले कार्यान्वयन पक्षमा केही कमीकमजोरी देखिए पनि चाँडै ठिक हुने बताउनुभयो । नेता सिंहले नयाँ जन्मेका पार्टीहरूले अल्पकालमै ठूलै क्रान्ति गर्छु भनेर लागे पनि भर्खरै सबै कुराहरू स्पष्ट भएको बताउनुभयो ।उहाँले नेपालको पहिलो नृत्यगुरु भैरवबहादुर थापा, वसुन्धरा भुसाललगायतलाई सम्मान समेत गर्नुभयो ।सो कार्यक्रममा कुमारी नृत्य, वाल नृत्य, नेवारी नृत्यलगायत प्रस्तुत गरिएको थियो ।